b"\n_START_ARTICLE_\nAnoura carishina\n_START_SECTION_\nDimensions\n_START_PARAGRAPH_\n\xc3\x89s un ratpenat de petites dimensions, amb mesures externes no comunicades per\xc3\xb2 semblants a les de A.\xc2\xa0geoffroyi.\n_START_SECTION_\nDescripci\xc3\xb3\n_START_PARAGRAPH_\nEl pelatge \xc3\xa9s llarg. El color general del cos \xc3\xa9s marr\xc3\xb3-canyella, amb la base dels p\xc3\xa8ls blanca. El musell \xc3\xa9s allargat i prove\xc3\xaft a l'extremitat d'una petita fulla nasal lanceolada. La llengua \xc3\xa9s prima, extensible i dotada de papil\xc2\xb7les filiformes a la punta. Les orelles s\xc3\xb3n relativament petites i estan separades. Manca de cua, mentre que l'uropatagi \xc3\xa9s redu\xc3\xaft a una prima membrana que s'est\xc3\xa9n al llarg de la part interna dels membres inferiors i t\xc3\xa9 p\xc3\xa8ls dispersos, particularment al llarg del marge exterior.\n_START_SECTION_\nAlimentaci\xc3\xb3\n_START_PARAGRAPH_\nEs nodreix de n\xc3\xa8ctar i pol\xc2\xb7len.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nAquesta esp\xc3\xa8cie \xc3\xa9s coneguda de tres localitats de la Col\xc3\xb2mbia septentrional i sud-occidental.\n_START_SECTION_\nEstat de conservaci\xc3\xb3\n_START_PARAGRAPH_\nCom que fou descoberta fa poc, l'estat de conservaci\xc3\xb3 d'aquesta esp\xc3\xa8cie encara no ha estat avaluat."